《金缕曲 金陵旅中初度》
清代·薛斑

岁俭依人住。猛伤心、他乡他席，又逢初度。荏苒韶华过四九，受尽虚名耽误。

尽流落、酒旗戏鼓。潦倒半生饥欲死，羡侏儒、饱饭教臣妒。

仰天笑，冠缨污。

当年壮志闻难舞。占骚坛、从横捭阖，齐名韦扈。十载销亡精力倦，羞说雕龙绣虎。

空踯躅、天涯歧路。旅馆三更惊雁叫，对孤灯、谙遍凄凉苦。

悲老大，泪如注。